താമസ നിയമ ലംഘനംപ്രവാസികളുടെ നാടുകടത്തല് നടപടി വേഗത്തിലാക്കാനൊരുങ്ങി കുവൈത്ത് കുവൈത്ത് സിറ്റി: രാജ്യത്ത് രേഖകളില്ലാതെ പിടിയിലാകുന്ന പ്രവാസികളുടെ നാടുകടത്തല് നടപടി വേഗത്തിലാക്കാനൊരുങ്ങി കുവൈത്ത്. നടപടികള് വേഗത്തില് പൂര്ത്തീകരിക്കാനായി താമസകാര്യ വകുപ്പ് പ്രത്യേക ഓഫീസ് തുറക്കുന്നു. പൊലീസ് പരിശോധനയില് പിടിയിലാകുന്നവരില് താമസ നിയമം ലംഘിച്ചവരുടെ ഫയലുകള് പ്രത്യേകം പരിശോധിച്ച് കാലതാമസമില്ലാതെ സ്വന്തം നാടുകളിലേക്ക് തിരിച്ചയക്കുന്നതിനായാണ് അല് അസ്ഹാം റൗണ്ട് എബൗട്ടിനു സമീപം ഓഫീസ് തുറക്കുന്നത്. നാടുകടത്തല് കേന്ദ്രത്തിലെ അന്തേവാസികളുടെ എണ്ണം കുറയ്ക്കുക എന്ന ലക്ഷ്യത്തോടെയാണ് ആഭ്യന്തരമന്ത്രാലയത്തിന്റെ പുതിയ നീക്കം. കഴിഞ്ഞ ആഴ്ച ആഭ്യന്തര മന്ത്രി ശൈഖ് തമര് അല് അലി അസ്സബാഹ് നാടുകടത്തല് കേന്ദ്രം സന്ദര്ശിച്ചിരുന്നു. ഇവിടെ ഒരു പരിധിയിലധികം ആളുകളെ താമസിപ്പിക്കരുതെന്ന് അദ്ദേഹം നിര്ദേശം നല്കിയിരുന്നു.The post താമസ നിയമ ലംഘനംപ്രവാസികളുടെ നാടുകടത്തല് നടപടി വേഗത്തിലാക്കാനൊരുങ്ങി കുവൈത്ത് first appeared on MalayalamExpressOnline.